kardosdrur/scandi-wiki huggingface dataset:
This Tuesday in Texas

This Tuesday in Texas var et pay-per-view-show inden for wrestling, produceret af World Wrestling Federation (WWF). Showet fandt sted d. 3. december 1991 fra Freeman Coliseum i San Antonio, Texas. Det var første gang, at WWF forsøgte sig med et pay-per-view-show på en tirsdag i håb om at etablere tirsdag som en sekundær aften for pay-per-view-shows. This Tuesday in Texas blev dog dårligt modtaget, og der skulle gå 13 år, før WWF igen forsøgte med et pay-per-view-show på en tirsdag (Taboo Tuesday).

På trods af dårlige salgstal spillede showet dog en vigtig rolle i World Wrestling Federation. Randy Savage gjorde comeback til ringen, efter at han ellers havde indstillet karrieren efter sit nederlag til Ultimate Warrior ved WrestleMania VII tidligere på året. Showets main event var en VM-titelkamp mellem The Undertaker og Hulk Hogan. The Undertaker havde få dage tidligere vundet VM-titlen fra Hogan under kontroversielle omstændigheder med hjælp fra Ric Flair, og en ny VM-titelkamp mellem de to var blevet arrangeret. Også denne VM-titelkamp endte i tumult, og WWF besluttede, at VM-titlen skulle erklæres for ledig (en ny verdensmester skulle findes ved WWF's Royal Rumble i januar 1992). 

Wrestling i 1991
Wrestling-begivenheder
Cookie Monster

Cookie Monster er en fiktiv Muppet-figur fra børneprogrammet Sesame Street. Han er mest kendt for sin enorme appetit, og sine kendte udtalelser: "Mig vil ha' kage" og "Om Nom nom nom" (sagt med munden fuld af mad). Oftest spiser han alt som eksempelvis wienerbrød, donuts, salat, æbler, bananer, såvel som almindelige uspiselige ting, som salt og peber bøsser, skilte, servietter, blyanter, kuglepinde, telefoner, motorcykler, Peabody Awards og lastbiler. Alligevel afslører hans navn, at kager er hans foretrukne spise. I en sang fra 2004 afslørede Cookie Monster, at før han åd sin første kage mente han, sit navn var Sid. Med hensyn til debatten om sundhed og børns spisevaner, har Cookie Monster siden 2006 udtalt at kager er en "nogen gange snack", og at han også kan lide frugter.

Navnet blev tidligere også brugt om forskellige computerprogrammer, hvis eneste formål var at genere andre brugere ved at hindre deres arbejde, indtil de havde indtastet "cookie". Det er dermed et tidligt eksempel på malware.

Fodnoter 

Tv-seriefigurer
Huizhou

Huizhou (kinesisk: 惠州; pinyin: Hùizhōu) er en by på præfekturniveau i provinsen Guangdong ved Kinas kyst til det Sydkinesiske Hav. Den har et areal på 	11,158 km2, og befolkningen anslås (2004) til 2.932.200 mennesker, hvoraf 516.000 bor i selve Huizhou by.

Befolkningen er overvejende hakkaer.

Administration 

Bypræfekturet Huizhou består af fem administrative enheder, hvoraf to er distrikter og tre er amter.

 Huicheng distrikt (惠城区)
 Huiyang distrikt (惠阳区)
 Boluo amt (博罗县)
 Huidong amt (惠东县)
 Longmen amt (龙门县)

Myndigheder
Den lokale leder i Kinas kommunistiske parti er Li Yiwei . Borgmester er Liu Ji, pr. 2021.

Trafik 
Kinas hovedvej 205 går gennem området. Den begynder i Shanhaiguan i Hebei og ender i det sydlige Shenzhen i provinsen Guangdong. Undervejs passerer den blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas hovedvej 324 fører gennem området. Den går fra Fuzhou i provinsen Fujian gennem Guangdong, Guangxi, Guizhou, og ender i Kunming i Yunnan.

Eksterne henvisninger 

Bypræfekturer i Guangdong
Espe

Espe er en by på Fyn med  6 km sydvest for Ringe, 25 km syd for Odense og 19 km nordøst for Faaborg. Byen hører til Faaborg-Midtfyn Kommune og ligger i Region Syddanmark.

Espe hører til Espe Sogn, og Espe Kirke ligger i byen.

Faciliteter 
 Espe Skole og Børnehave er en landsbyordning med 35 ansatte. Børnehaven er normeret til 45 børn, og skolen har 165 elever, fordelt på 0.-6.klassetrin. Fra 7. klasse skal eleverne på Nordagerskolen i Ringe.
 Espe Hallen benyttes af foreningen Krarup-Espe til badminton, håndbold, fodbold og skydning. Tre udenbys klubber bruger den til gymnastik. Hallen har motionscenter og Jumping Fitness (fitness på trampoliner). Der er to instruktører til hver af de to aktiviteter samt fire ansatte til hallens drift.
 Espe Forsamlingshus er godkendt til 149 personer.
 Rehabiliteringscentret Bakkegården kan bevilge ophold på højest tre uger i døgnbemandet bolig.

Historie

Jernbanen 
Espe havde station på Ringe-Faaborg Banen (1882-1962). Stationsbygningen, der først blev færdig i 1883, er bevaret på Kastanievej 2. Der var godstrafik på strækningen indtil 1987 og derefter sporadisk kørsel med veterantog til 2002. Skinnerne blev liggende på det stadig mere tilgroede tracé, til Naturstyrelsen og Faaborg-Midtfyn Kommune i 2012 anlagde Natursti Ringe-Korinth med asfalteret cykelsti og grusbelagt ridesti.

Stationsbyen 
I 1899 omtales byen således: "Espe, ved Landevejen, med Kirke, Præstegd., Skole og Forskole, Forsamlingshus (opf. 1890), Andelsmejeri, Jærnbane-, Telegraf- og Telefonstation;". Det lave målebordsblad viser desuden et savværk.

Noter

Eksterne kilder/henvisninger 

 Faaborg-Midtfyn Kommune: Borger

Byer i Faaborg-Midtfyn Kommune
Diablo Cody

Brook Busey (født 14. juni 1978 i Chicago, Illinois) bedst kendt med hendes Pseudonym Diablo Cody er en amerikansk manuskriptforfatter, blogger, og journalist.

Cody fik kritisk anerkendelse verden over for manuskriptet til 2007-filmen Juno, hun vandt en Oscar for bedste originale manuskript.

Eksterne henvisninger 
 

Manuskriptforfattere fra USA
Journalister fra USA
Oscar for bedste originale manuskript
Personer fra Chicago
Nicolás Lodeiro

Marcelo Nicolás Lodeiro Benítez (født 21. marts 1989 i Paysandú, Uruguay) er en uruguayansk fodboldspiller, der spiller som midtbanespiller hos Seattle Sounders FC i Major League Soccer. Han har spillet for klubben siden 2016, og har tidligere repræsenteret Nacional, Boca Juniors og Ajax.

Karriere 
Med Ajax vandt Lodeiro i 2010 den hollandske pokalturnering KNVB Cup. Han blev uruguayansk mester med Nacional i 2009.

Landshold 
Lodeiro står (pr. april 2018) noteret for 53 kampe og fire scoringer for Uruguays landshold, som han debuterede for den 14. november 2009 i en VM-kvalifikationskamp mod Costa Rica.

Titler 
Uruguays Liga
 2009 med Nacional

Hollands pokalturnering
 2010 med AFC Ajax

Primera División de Argentina
 2015 med Boca Juniors

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra AFC Ajax
Fodboldspillere fra Boca Juniors
Fodboldspillere fra Botafogo de Futebol e Regatas
Personer fra Paysandú
Jorge Andrés Martínez

Jorge Andrés Martínez Barrios (født 5. april 1983 i Montevideo, Uruguay) er en uruguayansk fodboldspiller, der spiller som angriber. Gennem karrieren har han blandt andet spillet for de uruguayanske klubber Montevideo Wanderers og Nacional, samt for en anden italiensk klub, Catania og Juventus i Italien.

Landshold 
Martínez nåede i sin tid som landsholdsspiller (2004-2013) at spille 14 kampe og score ét mål for Uruguays landshold, som han debuterede for den 8. juni 2003 i en venskabskamp mod Sydkorea. Han var en del af den uruguayanske trup der vandt bronze ved Copa América i 2004.

Eksterne henvisninger 

Fodboldspillere fra Uruguay
Fodboldspillere fra Juventus F.C.
Fodboldspillere fra Calcio Catania
Fodboldspillere fra AC Cesena
Fodboldspillere fra Club Nacional de Football
Personer fra Montevideo
Diego Pérez

Diego Fernando Pérez Aguado (født 18. maj 1980 i Montevideo, Uruguay) er en uruguayansk tidligere fodboldspiller, der spillede som defensiv midtbanespiller. Han spillede gennem karrieren for de uruguayanske klubber Defensor Sporting og CA Peñarol, samt for AS Monaco i Frankrig og italienske Bologna.

Landshold 
Pérez spillede 86 kampe og lavede to scoringer for Uruguays landshold, som han debuterede for i 2001. Han var en del af den uruguayanske trup der vandt bronze ved Copa América i 2004 og blev nummer fire i 2007. Han deltog også ved VM i 2010 i Sydafrika.

Personlige liv 
Pérez bror hedder Omar Pérez, og er også professionel fodboldspiller.

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra AS Monaco FC
Fodboldspillere fra Bologna FC
Fodboldspillere fra Club Atlético Peñarol
Edinson Cavani

Edinson Roberto Cavani Gómez (født 14. februar 1987 i Salto, Uruguay) er en uruguayansk fodboldspiller, der spiller som angriber hos Boca Juniors, hvortil han kom fra Manchester United.

Han blev købt af Manchester United i sommeren 2020 Tidligere har han optrådt for den Franske storklub Paris Saint-germain.

Med Danubio blev Cavani uruguayansk mester i 2006.

Landshold 
Cavani står (pr. 2. dec. 2022) noteret for 136 kampe og 58 scoringer for Uruguays landshold, som han debuterede for den 6. februar 2008 i et opgør mod Colombia. Han var en del af den uruguayanske trup, der vandt bronze ved Copa América i 2004.

Titler 
 2004 Mester med Fraugde FC
 Uruguayanske Liga
 2006 med Danubio

Eksterne henvisninger 

 Edinson Cavani  på PSG
 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra U.S. Palermo
Fodboldspillere fra S.S.C. Napoli
Fodboldspillere fra Paris Saint-Germain
Personer fra Salto
Angribere (fodbold)
Emma Løffler

Emma Augusta Løffler (født 19. april 1843 i København, død 11. december 1929 på Hotel Jons Kapel, Bornholm) var en dansk maler.

Emma Løffler var datter af Carl Løffler og blev maler som flere i sin slægt, og var elev af Frederik Ferdinand Helsted. Som kvinde var blomstermaleriet en genre, hvor hun kunne udfolde sig, lærte hun det hos, Otto Diderich Ottesen, der prægede hende stilistisk.

Hun er begravet på Assistens Kirkegård.

Kilde

Eksterne henvisninger 
 

Malere fra Danmark
Blomstermalere
Danskere i 1800-tallet
Danskere i 1900-tallet
Personer fra København
Emma
Johan Friderich Bergsøe

Johan Friderich (Frederik) Bergsøe (27. oktober 1841 i København – 22. december 1897 samme sted) var en dansk blomstermaler, bror til Sophus og Vilhelm Bergsøe.

Han var søn af kgl. administrator ved Den kongelige Porcelænsfabrik Carl Vilhelm Bergsøe og Sophie født Bech. Johan Friderich Bergsøe var handikappet, blev døvstum ved 4-årsalderen og manglede en fod efter en sygdom. Trods sit handikap udviklede han sine evner og blev anerkendt som kunstner, men måtte opgive kobberstikket og landskabsmaleriet. Blomstermaleriet blev hans genre, da frugter og blomster, som motiv, kunne bringes til ham.

Kilde

Bibliografi 

Malere fra Danmark
Danskere i 1800-tallet
Personer fra København
Blomstermalere
Johan Friderich
Nicoline Tuxen

Bertha Nicoline Tuxen (14. november 1847 i København – 5. april 1931 på Frederiksberg) var en dansk maler og storesøster til skagensmaleren Laurits Tuxen.

Nicoline Tuxen var datter af kaptajnløjtnant, senere kommandør og direktør for Orlogsværftet Nicolai Elias Tuxen og Bertha Laura født Giødvad. Hun havde som kvinde kun mulighed for at uddanne sig til maler ved privatundervisning, idet kvinder først fik adgang til Kunstakademiet fra 1888. Vilhelm Kyhn blev hendes lærer. Hun kom også på flere rejser til Paris. Hendes arbejder består mest af blomsterbilleder og stilleben. Med tiden malede hun dog også portrætter. Hendes værker bærer præg af guldalderens malemåde.

1891 vandt hun den Neuhausenske Præmie og modtog 1893 Akademiets stipendium.

Hun udstillede på Charlottenborg Forårsudstilling i 1883-85, 1887-97, 1900-03 og 1919, Decemberudstillingen (i Industriforeningen) 1883 og 1885, Den Nordiske Industri-, Landbrugs- og Kunstudstilling i Kjøbenhavn 1888, verdensudstillingen i Chicago 1893, Kvindernes Udstilling 1895, Raadhusudstillingen 1901, Landsudstillingen i Aarhus 1909 og Kvindelige Kunstneres retrospektive Udstilling 1920. 

Hun forblev ugift og er begravet på Holmens Kirkegård.

Værker (udvalg) 
 Blomstrende syrener (1888)
 Emmy Cecilie Scharling (1889)
 Voksende æblegren (1891, Neuhausens Præmie)
 Kirsebærgrene (1893, udstillet på Charlottenborg Forårsudstilling 1894 som nr. 408, udbudt men ikke solgt på Bruun Rasmussen Kunstauktioner 22. september 2011 som nr. 822/167)
 Julie Camilla Scharling (1895)
 Frederik Meinert (ca. 1900)
 Professor F.C. Bornemann (1904, kopi efter J.E. Åkerbergs portræt fra 1850, Københavns Universitet)
 Professor Andreas Aagesen (1909, efter foto, Københavns Universitet)
 Vilde roser (1919, solgt på Bruun Rasmussen Kunstauktioner 3. august 2011 som nr. 1131/1147.)
 Franske anemoner (U.å.), Ovenlyset i Anchers Hus
 Stilleben med pæoner i vase (solgt på Bruun Rasmussen Kunstauktioner 14. marts 2011 som nr. 1125.)
 Stilleben med grene i blomst (solgt på Bruun Rasmussen Kunstauktioner 12. september 2011 som nr. 1086.)
 Interiør (solgt på Bruun Rasmussen Kunstauktioner 4. juli 2011 som nr. 1069.)
Hvide roser (udstillet på Charlottenborg Forårsudstilling 1919, solgt på Lauritz.com 11. august 2011 som nr. 2317016.)

Referencer

Kilde 
 

Malere fra Danmark
Kvindelige kunstnere fra Danmark
Blomstermalere
Portrætmalere
Nicoline
Personer fra København
Danskere i 1800-tallet
Danskere i 1900-tallet
Modtagere af De Neuhausenske Præmier
Peder Pawel Nielsen

Peder Pawel Nielsen (13. september 1988) er en dansk atlet (trespringer). Han er medlem af Sparta Atletik tidligere Aarhus 1900.

Peder Nielsen er søn af den tidligere længdespringer Renata Pytelewska Nielsen og Dansk Atletik Forbunds nuværende leder af Elitekraftcenter Vest, Lars Nielsen, som tidligere også fungerede som Peders træner. Peder er dog flyttet fra hjembyen Aarhus, til København, ligesom tvillingebror Mikkel Nielsen. Her træner han under Anders Møller.

Ved siden af træningen arbejder Peder som byggeteknikker/bygningskonstruktør på tegnestuen Christensen & Co. på Nørrebro i København.

Peder Nielsens kæreste er stangspringeren Iben Høgh-Pedersen.

Internationale mesterskaber 
 2011 EM inde 20.plads trespring 15,97

Internationale ungdomsmesterskaber 
 2007 U-20 EM 20.plads trespring 15.15
 2007 U-20 Nordiske Mesterskaber  trespring 15,41
 2009 U-23 EM 19.plads trespring 15.64

Danske mesterskaber 
  2006 højdespring 1,94
  2006 trespring 14,71
  2007 trespring inde 14,73
  2008 trespring
  2008 trespring inde
  2009 trespring 15.65
  2010 trespring 16,04
  2010 trespring inde 15,71
  2011 trespring inde 16,22
  2011 trespring 16,49
  2012 trespring inde 16,49
  2012 trespring 15,64
  2013 trespring inde 16,13
  2013 trespring 15,91
  2014 trespring inde 15,47

Personlige rekorder 
 Trespring: 16,73 (2012)
 Trespring- inde: 16,49 (2012)
 Længdespring: 7,44 (2011)
 100 meter: 10,93 (2011)

Eksterne henvisninger 
 DAF i tal – Peder Nielsen 
 Statletik.dk – Profil Peder P Nielsen
 

Trespringere fra Danmark
Atleter fra Aarhus 1900
Piece of Time

Piece of Time er det amerikanske tekniske dødsmetal-band Atheists debutalbum. Selvom indspilningerne allerede var færdiggjorte i 1988, blev det ikke officielt udgivet før 1990 i USA. Årsagen til problemet skyldtes at Atheists pladeselskab Mean Machine Records var gået konkurs, og derved måtte bandet lede efter et nyt pladeselskab. Til sidst skrev de kontrakt med det britiske Active Records, som udgav gruppens debutalbum i Europa kort tid efter. Der gik dog endnu seks måneder før Piece of Time kunne blive udgivet i USA, efter Metal Blade Records havde købt rettighederne til salget på det amerikanske marked af Active Records, og derved blev det udgivet i november 1990. 

Piece of Time er det eneste Atheist-album med bassisten Roger Patterson, selvom han også skrev mange af bassporene på Unquestionable Presence.

Spor 
 "Piece of Time" – 4:30
 "Unholy War" – 2:19
 "Room With a View" – 4:06
 "On They Slay" – 3:39
 "Beyond" – 3:00
 "I Deny" – 4:01
 "Why Bother?" – 2:55
 "Life" – 3:09
 "No Truth" – 4:30

2002: Genudgivelse 
I 2002 genudgav EMG Entertainment Piece of Time. Oprindeligt skulle EMG Entertainment have genudgivet alle tre Atheist albums, men Kelly Shaefer annullerede denne aftale efter Piece of Time var udkommet på ny. Udgivelsen var blevet digitalt kvalitetsforbedret, og indeholdt seks følgende bonusspor:
On They Slay demo
 "Undefiled Wisdom" – 4:30
 "Brain Damage" – 4:50
 "On They Slay" – 4:06
Hell Hath No Mercy demo
 "Hell Hath No Mercy" – 2:59
 "Choose Your Death" – 3:18
 "No Truth" – 4:11

2005: Genudgivelse 
I 2005 genudgav Relapse Records Piece of Time denne gang sammen med resten af Atheists katalog. Disse udgivelser var også blevet digitalt kvalitetsforbedret og indeholder ni bonusspor:

Beyond demo
 "No Truth" – 3:34
 "On They Slay" – 3:34
 "Choose Your Death" – 3:04
 "Brain Damage" – 4:10
 "Beyond" – 2:53
Hell Hath No Mercy demo
 ""Hell Hath No Mercy" – 2:59
On They Slay demo
 "On They Slay" – 4:06
 "Brain Damage" – 4:50
 "Undefiled Wisdom" – 4:30

Album fra 1990
Atheist-album
Mikkel Nielsen

Mikkel Marek Nielsen (13. september 1988) er en dansk atlet. Han var medlem af Aarhus 1900 frem til 2010 og derefter i Sparta Atletik.

Mikkel Nielsen er søn til den tidligere længdespringer Renata Pytelewska Nielsen og Dansk Atletik Forbunds nuværende sportschef Lars Nielsen. Han er tvillingebror til Peder Pawel Nielsen. Han trænedes i løbet af årene i Aarhus af sine forældre og Ole Kvist. Nu trænes han af Thor Torp.

Internationale ungdomsmesterskaber 
  NM U23 Stangspring 4,90
  2007 NMJ Stangspring

Danske mesterskaber 
  2012 Stangspring-inde 5,25
  2011 Stangspring 5,25
  2011 Stangspring-inde 4,85
  2010 Stangspring 4,65
  2010 Stangspring-inde 4,85
  2009 Stangspring 4,65
  2009 Stangspring-inde 4,90
  2008 Stangspring 4,85
  2008 Stangspring-inde 4,80

Danske juniormesterskaber, op til 19 år
  2007 Stangspring inde 4,70
  2006 Stangspring inde 4,20

Personlige rekorder 
 Stangspring: 5,43 Ingolstadt, Tyskland 22. juni 2012
 Stangspring-inde: 5,45 Potsdam, Tyskland 15. februar 2014

Eksterne henvisninger 
 DAF i tal – Mikkel Nielsen 
 Statletik.dk Profil – Mikkel M Nielsen

Stangspringere fra Danmark
Atleter fra Aarhus 1900
Atleter fra Sparta Atletik
Lars Nielsen (atletiktræner)

Lars Nielsen (født 10. august 1961) er cheftræner i Dansk Atletik Forbund. Som aktiv atlet var han medlem af Munke Bjergby G & IF, AK Delta Slagelse, AGF og Aarhus 1900.

Lars Nielsen uddannet ingeniør ved Århus Teknikum i 1988, arbejde frem til 1996 i Rasmussen & Schiøtz A/S (senere NCC) første som entrepriseleder og senere som projektleder. I 1992 tilknyttet Dansk Atletik Forbund som landstræner for springerne. I 1996 blev han den første fuldtidsansatte cheftræner i Dansk Atletik Forbund, i 2004 blev han ansat i en kombinationsstilling som sportschef og cheftræner. Efter OL-2008 i Beijing gik han efter eget valg tilbage til jobbet som cheftræner og landstræner for springerne. Personlig træner for flere OL-, VM- og EM-finalister og medaljevindere bl.a. Renata Pytelewska Nielsen, Morten Jensen (sammen med Anders Møller), Pia Zinck, Marie Bagger Rasmussen, Martin Voss, Anders Møller m.fl. Han har også i en periode haft ansvaret for den fysiske træning for AGFs fodboldspillere.

Lars Nielsen var 1987-2013 gift med den tidligere længdespringer Renata Pytelewska Nielsen. De har sammen tvillingerne Peder Nielsen (dyrker trespring) og Mikkel Nielsen (dyrker stangspring).

Blev i 2014 gift med Ulla Kolding.

Referencer 

Længdespringere fra Danmark
Atleter fra Aarhus 1900
Atleter fra AK Delta Slagelse
Idrætsledere fra Danmark
Trænere fra Danmark
Bitexco Financial Tower

Bitexco Financial Tower er en skyskraber i Ho Chi Minh-byen, Vietnam. Byggeriet begyndte i 2007 og forventes afsluttet i slutningen af 2010. Højden er 265,5 meter, højeste i denne by og det samlede gulvareal andrager 100.000 kvadratmeter. Tårnet vil blive anvendt til kontor og shopping. Den Keangnam Hanoi Landmark Tower i Hanoi er 330 meter og er dermed endnu højere end dette tårn.

Eksterne henvisninger 

Ho Chi Minh-byen
Skyskrabere
Hiroo Onada

Hiroo Onada (19. marts 1922 i Kamekawa, Wakayama, Japan - 16. januar 2014) var en japansk sekondløjtnant og efterretningsofficer i den japanske hær under anden verdenskrig. Onada formodes at være den japanske soldat, som kæmpede længst efter den japanske kapitulation. Han overgav sig først i 1974 efter at have tilbragt næsten tredive år i et jungleområde på Filippinerne.

Onada blev i december 1944 tilknyttet den 14. armés efterretningsafdeling, og her overdraget ledelsen af garnisonen på øen Lubang, hvor formålet var at indlede og fortsætte guerilla-aktioner mod de amerikanske styrker, som japanerne forventede ville angribe Lubang i den nærmeste fremtid. Han fik klare ordrer på, at han ikke måtte dø for egen hånd men skulle fortsætte krigsførelsen til det sidste, uanset hvor lang tid dette ville tage.

I april 1946 kapitulerede de sidste 41 japanere på Lubang, undtaget Onadas gruppe, som på dette tidpunkt bestod af vicekorpral Yuichi Akatsu, korporal Shoichi Shimada, vicekorporal Kinshichi Kozuka samt Onoda selv. 

Ved kapitulationen prøvede de amerikanske styrker og filippinske myndigheder at overtale Onada til overgivelse, men han anså dette for at være en krigslist. Gruppen var herefter de eneste tilbageværende soldater på Lubang.

Akatsu kapitulerede (deserterede skriver Onoda) i 1949. Shimada blev dræbt i 1954 og Kozuka i 1972 af filippinske soldater. Herefter fortsatte Onoda guerillakrigen alene til 1974, da den japanske student Norio Suzuki fik etableret kontakt til Onado og overbevist ham om, at kapitulationen var en realitet.

Den britiske progressive rockgruppe Camel blev inspireret af Hiroo Onadas liv og udgav i 1981 albummet Nude om Onada.

Ekstern henvisning og kilde 
 20th Century History, Hiroo Onada (engelsk) 

Militærfolk fra Japan
The Luyas

The Luyas er et canadisk rockband. Gruppen består af ægteparret Jessie Stein og Pietro Amato (ex-Arcade Fire), samt Stefan Schneider (Bell Orchestre), Mathieu Charbonneau og Sarah Neufeld (Arcade Fire/Bell Orchestre).

Medlemmer 
 Jessie Stein – vokal, guitar, moodswinger
 Pietro Amato – Valdhorn
 Mathieu Charbonneau – Wurlitzer
 Sarah Neufeld – Violin
 Stefan Schneider – Trommer

Discografi

Album 
 Faker Death, 2007, cd, re-release 2008, Pome Records
 Too Beautiful to Work, 2011, cd, Dead Oceans

EP 
 Tiny Head/Spherical Mattress 7" 2009

Video 
 Views of Montreal: The Luyas, 2009, Vincent Moon

Eksterne henvisninger 
 

Musikgrupper fra Canada
Indierockgrupper fra Canada
Investigation Discovery

Investigation Discovery (også kendt som ID.) er en kabeltv-kanal der er ejet af Discovery, Inc. Kanalen viser programmer med kriminelle undersøgelser, primært drabsundersøgelser, og andre krimi-relaterede dokumentarer.

External links 
 Officiel hjemmeside

Tv-kanaler fra USA
Discovery, Inc.
Fjelsted (Middelfart Kommune)

Fjelsted er en landsby på Fyn med . Fjelsted er beliggende ved Fynske Motorvej tre kilometer syd for Harndrup, 20 kilometer øst for Middelfart og 28 kilometer vest for Odense. Landsbyen tilhører Middelfart Kommune og er beliggende i Region Syddanmark.

Den hører til Fjelsted Sogn, og Fjelsted Kirke ligger i landsbyen.

Få kilometer sydøst for Fjelsted ligger den nu nedlagte forlystelsespark Fun Park Fyn.

I Fjelsted ligger Fjelsted Speedway Klub der er en speedwayklub som har verdensrekorden i at have opfostret flest verdensmestre.  Desuden blev klubben  danmarksmestre i holdspeedway i 2017 og 2019.

Kilder 

Byer i Middelfart Kommune